Samgöngu - og sveitarstjórnarráðherra hefur samþykkt tillögur ráðgjafarnefndar Jöfnunarsjóðs sveitarfélaga um endurskoðaða úthlutun tekjujöfnunarframlags , útgjaldajöfnunarframlags og framlags vegna sérþarfa nemenda fyrir árið 2019 . Útgjaldajöfnunarframlög 2019 Ráðherra samþykkti tillögu ráðgjafarnefndar Jöfnunarsjóðs sveitarfélaga um endurskoðaða úthlutun útgjaldajöfnunarframlaga fyrir árið 2019 , skv. 14. gr. reglugerðar um Jöfnunarsjóð sveitarfélaga , nr. 1088 / 2018 . Við endurskoðunina var tekið mið af leiðréttum hámarkstekjum á íbúa í hverju sveitarfélagi . Nema framlögin samtals 10.400 m.kr. þar af eru framlög vegna skólaaksturs úr dreifbýli á árinu samtals að fjárhæð 750,0 m.kr og framlög vegna akstursþjónustu fatlaðra úr dreifbýli að fjárhæð 14 m.kr . Til greiðslu á árinu hafa komið samtals 8.306,3 m.kr . Eftirstöðvar framlaganna að fjárhæð 2.093,7 m.kr. koma til greiðslu milli jóla og nýárs . Meðtalin í þeirri greiðslu eru viðbótarframlög vegna skólaaksturs að fjárhæð 175,0 m.kr. og framlög vegna akstursþjónustu fatlaðra úr dreifbýli að fjárhæð 14 m.kr . Þá var samþykkt tillaga ráðgjafarnefndarinnar um endurskoðaða úthlutun tekjujöfnunarframlaga fyrir árið 2019 , skv. 13. gr. reglugerðar um Jöfnunarsjóð sveitarfélaga , nr. 1088 / 2018 . Við endurskoðunina var tekið mið af endanlegum útsvarsstofni sveitarfélaga vegna tekna á árinu 2018 . Heildarúthlutun tekjujöfnunarframlaga í ár nemur 1.250,0 m.kr . Um ¾ hlutar framlaganna að fjárhæð 937,5 m.kr. komu til greiðslu í október . Eftirstöðvar framlaganna að fjárhæð 312,5 m.kr. koma til greiðslu milli jóla og nýárs . Framlög vegna sérþarfa fatlaðra nemenda 2019 Ráðherra hefur einnig samþykkt tillögu ráðgjafarnefndar um endurskoðaða og endanlega áætlun um úthlutun framlaga úr Jöfnunarsjóði sveitarfélaga vegna sérþarfa fatlaðra nemenda á grunnskólaaldri á árinu 2019 , sbr. 4. gr. reglugerðar nr. 351 / 2002 . Framlögin nema samtals 2.602 m.kr. á þessu ári . Framlögin eru veitt á grundvelli umsókna sveitarfélaga vegna sérþarfa fatlaðra nemenda er lögheimili eiga í sveitarfélaginu , óháð því hvar nemendurnir fá kennslu .